कृत्रिम वीर्यसेचन
इसके लिए वीर्य कई रीति से एकत्रित किया जाता है : (१) कृत्रिम योनि, (२) यांत्रिक प्रहस्तन तथा (३) विद्युत उद्दीपन आदि द्वारा। वीर्य को एकत्र करने के उपरांत कृत्रिम गर्भाधान तुरंत कर देना सबसे अच्छा होता है। यदि तत्काल कृत्रिम वीर्यसेचन न किया जा सके तो वीर्य को स्वच्छ हतजीवाणु काचकूपी, या परखनली में सुरक्षित बंद करके, ठंडे में, १.३ से २.५ सें. पर रखा जा सकता है। इस ढंग से वीर्य तीन से लेकर पाँच दिनों तक गर्भाधान योग्य रहता है। वीर्य में अनेक प्रकार के विलयनों को मिलाकर मंदित भी किया जाता है; किंतु प्रयोग से सिद्ध हुआ है कि अमंदित वीर्य ही अधिक उपयोगी है।
जीन भंडार
इस प्रणाली में जीन संरक्षण के लिए पौधे को रोपा जाता है। इस उद्देश्य के लिए, कृत्रिम पारितंत्र बनाया जाता है। इस प्रणाली से, पौधे के अलग-अलग प्रजातियों में असमानता की तुलना और विस्तार से अध्ययन किया जा सकता है। इसमे अधिक भूमि, योग्य मिट्टी, मौसम आदि की आवश्यकता होती है। इस प्रणाली से, महत्वपूर्ण फसलों के जनन द्रव (जर्म प्लाज्म) को संरक्षित किया जाता है।